Entfliehet, verschwindet, entweichet ihr Sorgen

Entfliehet, verschwindet, entweichet ihr Sorgen (BWV 249a), også kjent som «Schäferkantate» («hyrdekantate»), er en verdslig hyllingskantate av Johann Sebastian Bach.


== Opprinnelse ==
Kantaten ble skrevet i anledning hertug Christian av Sachsen-Weißenfels' 43. fødselsdag og uroppført som festlig taffelmusikk i Schloss Neu-Augustusburg 23. februar 1725.


== Tematikk ==
Librettoen stammer fra Christian Friedrich Henrici, bedre kjent under pseudonymet Picander. Den enkle handlingen dreier seg om hyrdene Doris, Sylvia, Damoetas og Menalcas som forlater saueflokken å framføre sine lykkønskninger for hertugen av Sachsen-Weißenfels. De håper at sauene på egen hånd vugger seg i søvn i de allerede friskt grønne dalene. 


== Besetning og struktur ==
Doris (sopran), Sylvia (alt), Damoetas (tenor), Menalcas (bass)
Firstemmig blandakor
Orkester med bachtrompeter I/II, obo I/II, fagott, blokkfløyte I/II, fiolin I/II, bratsj, basso continuoVerker består av elleve satser:

Sinfonia
Adagio
«Entfliehet, verschwindet, entweichet, ihr Sorgen», arie for tenor og bass
«Was hor' ich da?», resitativ
«Hundert tausend Schmeiche leien», arie for sopran
«Wie aber, schonste Schaferin», resitativ
«Wieget euch ihr satten Schafe», arie for tenor
«Wohlan! Geliebte Schaferinnen», resitativ for alt og bass
«Komm doch, Flora», arie for alt
«Was sorgt ihr viel», resitativ for bass
«Gluck und Heil», arie


== Særtrekk ==
Originalen og avskriftene av hyrdekantaten er tapt. Bare et teksttrykk er bevart i det første bindet av Picanders dikt, samt i tre ulike versjoner av Påskeoratoriet. Bachforskeren Friedrich Smend påviste at musikken til samtlige arier, inklusive duetter og kvartetter, ble brukt om igjen i Påskeoratoriet, og de motsvarende satsende i Schäferkantate kan derfor rekonstrueres uten særlige problemer. Bare resitativene er tapt, men de har Hermann Keller føyd til, slik at det igjen er mulig å oppføre den den tapte kantaten. 
Verket åpner med en sinfonia som består av en allegrosats og en påfølgende adagio; utvidet med den påfølgende duetten Entfliehet, verschwindet, entweichet ihr Sorgen utgjør dette en fullstendig instrumentalkonsert. Det antas at Bach her brukte opp igjen en konsert fra tiden i Köthen, men mulig er at denne omfangsrike innledningen ble skrevet for Påskeoratoriet, slik at den originale Schäferkantate i virkeligheten åpnet med duettsatsen. Den klanglige sjarmen ved arien Wieget euch, ihr satten Schafe beror på instrumentasjonen med dempede fioliner og doblingen i øvre oktav av blokkfløyter over en rolig bankende, orgelpunktaktig continuo i bassen. Dermed oppstår det like mye et inntrykk av voggesang som av hyrdemusikk; begge fører til at satsen er en av de mest sjarmerende og inspirerte blant Bachs verdslige kantater. Koret «Glück und Heil» avslutter verket.


== Litteratur ==
Alfred Dürr: Johann Sebastian Bach: Die Kantaten. Bärenreiter, Kassel 1999, ISBN 3-7618-1476-3
Werner Neumann: Handbuch der Kantaten J.S.Bachs, 1947, 5. opplag. 1984, ISBN 3-7651-0054-4
Hans-Joachim Schulze: Die Bach-Kantaten: Einführungen zu sämtlichen Kantaten Johann Sebastian Bachs. Leipzig: Evangelische Verlags-Anstalt; Stuttgart: Carus-Verlag 2006 (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
Christoph Wolff, Ton Koopman: Die Welt der Bach-Kantaten. Verlag J. B. Metzler, Stuttgart, Weimar 2006, ISBN 978-3-476-02127-4


== Eksterne lenker ==
(en) Cantata BWV 249a Entfliehet, verschwindet, entweichet, ihr Sorgen på bach-cantatas
(de) Entfliehet, verschwindet, entweichet, ihr Sorgen på Bach-websiden
Oppføringer for BWV 249a på WorldCat